**Αθήνα, 20 Ιουνίου 2025**

**Υπερταμείο/Growthfund: Πέντε (5) προσφορές για την αξιοποίηση του Οργανισμού Λιμένος Λαυρίου Α.Ε.**

Το Υπερταμείο/Growthfund ανακοινώνει ότι υποβλήθηκαν πέντε (5) δεσμευτικές προσφορές στο πλαίσιο του διαγωνισμού για την απόκτηση πλειοψηφικού μεριδίου συμμετοχής (51%) στο μετοχικό κεφάλαιο της εταιρείας Οργανισμός Λιμένος Λαυρίου Α.Ε. (ΟΛΛ Α.Ε.).

Ειδικότερα, δεσμευτικές προσφορές υπέβαλαν τα εξής επενδυτικά σχήματα (με αλφαβητική σειρά):

1. Κοινοπραξία ΓΕΚ ΤΕΡΝΑ – CELESTYAL.
2. Κοινοπραξία ΙΝΤΕΡΚΑΤ Α.Ε. – BEAUFORT SEA SHIPPING CORPORATION – NEWSPHONE HELLAS S.A.
3. Κοινοπραξία OLYMPIC MARINE S.A. – CRUISE TERMINAL INVESTMENT LIMITED SARL.
4. ISRAEL SHIPYARDS INDUSTRIES LTD.
5. JET PLAN SHIPPING CΟ LTD.

Η υποβολή των προσφορών αποτελεί σημαντικό βήμα στη διαγωνιστική διαδικασία για την αξιοποίηση του τρίτου μεγαλύτερου λιμένα της Αττικής, με στόχο την ενίσχυση της αναπτυξιακής του προοπτικής και την αναβάθμιση των υποδομών του, με πολλαπλά οφέλη για την τοπική οικονομία και το δημόσιο συμφέρον.

Η διαδικασία αξιολόγησης των προσφορών θα εκκινήσει άμεσα σύμφωνα με τους όρους της πρόσκλησης υποβολής δεσμευτικών προσφορών. Οι οικονομικές προσφορές των επενδυτών που πληρούν τους όρους του διαγωνισμού θα αποσφραγιστούν σε μελλοντική συνεδρίαση του Διοικητικού Συμβουλίου του Υπερταμείου, ακολουθώντας όλες τις προβλεπόμενες διαδικασίες.

***Για περισσότερες πληροφορίες παρακαλώ επικοινωνήστε :***

***GROWTHFUND, Ανθή Τροκούδη, Διευθύντρια Επικοινωνίας & Βιωσιμότητας, +30 6932 100053,*** ***A.Trokoudi@growthfund.gr***

***SOCIALDOO, Κωνσταντίνα Ηλιοπούλου, Director of Corporate Relations, +30 6974 894411,*** ***kiliopoulou@socialdoo.gr***